Linnea Gustafsson

Linnea Gustafsson (født 20. februar 1986 på Gotland) er en svensk orienteringsløper. Hun løper for Leksands OK og tidligere for det svenske landslaget.

Karriere
Gustafsson fikk sitt store gjennombrudd i 2009 da hun var med å ta gull for Sverige på stafett i nordisk mesterskap i finske Salo. Samme år tok hun sølv på sprinten i VM i ungarske Miskolc. Hun ble kun slått av sin lagvenninne Helena Jansson. To år senere, i 2011, var rollene byttet om. Gustafsson tok sitt første og eneste VM-gull på mesterskapets korteste distanse i franske Savoie. Denne gangen ble Jansson henvist til andreplass.

I tillegg til VM-gullet tok Gustafsson ytterligere én seier i verdenscupen. Den tok hun også i 2011, nærmere bestemt i Finland i Nordic Orienteering Tour.

Eksterne lenker 
 

Svenske orienteringsløpere
Verdensmestere i orientering